Foilsiú teachtaireachta maidir le leasú caighdeánach a fhormheas ar an tsonraíocht táirge le haghaidh ainm in earnáil an fhíona dá dtagraítear in Airteagal 17(2) agus Airteagal (3) de Rialachán Tarmligthe (AE) 2019/33 ón gCoimisiún

(2022/C 88/10)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH LENA LEASAÍTEAR AN DOICIMÉAD AONAIR

“Côtes de Bordeaux”

PDO-FR-A0987-AM04

Dáta na teachtaireachta: 26 Samhain 2021

TUAIRISC AR AN LEASÚ AGUS NA CÚISEANNA ATÁ LEIS

1. Cód Geografach Oifigiúil

Rinneadh na bardais sa cheantar geografach agus an limistéar atá in aice láimhe a thabhairt cothrom le dáta leis an gcód geografach oifigiúil.

Leasaíodh pointe 6 agus pointe 9 den doiciméad aonair.

2. Forálacha agra-chomhshaoil

Cuireadh na forálacha agra-chomhshaoil seo a leanas leis an tsonraíocht:

Ní mór na fréamhstoic mharbha a bhaint amach as na dáileachtaí agus tá cosc ar aon stóráil fréamhstoc marbh ar na dáileachtaí.

Tá cosc ar shrianadh iomlán salachair ar na ndáileachtaí.

Déanann gach oibreoir a innéacs minicíochta cóireála (TFI) a ríomh agus a thaifeadadh.

Is éard a bheartaítear leis na leasuithe sin an t-éileamh sochaíoch i dtaca le laghduithe ar úsáid táirgí cosanta plandaí agus an comhshaol a chur san áireamh ar bhealach níos fearr.

Ní cheanglaítear aon leasú ar an Doiciméad Aonair leis na leasuithe sin.

3. Dáta na gluaiseachta idir coimeádaithe údaraithe stórais

Scriostar pointe 5(b) de Roinn IX de Chaibidil 1 maidir le dáta theacht i gcúrsaíocht na bhfíonta idir coimeádaithe údaraithe stórais.

Ní cheanglaítear aon leasú ar an Doiciméad Aonair leis an leasú sin.

4. Nasc

Rinneadh athbhreithniú ar an nasc leis an tionscnamh tar éis an athraithe a tháinig ar líon na mbardas de thoradh an chumaisc.

Ní cheanglaítear aon leasú ar an Doiciméad Aonair leis an leasú sin.

5. Bearta idirthréimhseacha

Baineadh na bearta idirthréimhseacha a chuaigh in éag den tsonraíocht táirge

Ní cheanglaítear aon leasú ar an Doiciméad Aonair leis an leasú sin.

6. Tagairt don chomhlacht cigireachta

Rinneadh athbhreithniú ar fhoclaíocht na tagartha don chomhlacht cigireachta chun an fhoclaíocht a chomhchuibhiú leis na sonraíochtaí táirge eile. Is leasú eagarthóireachta amháin atá sa leasú seo.

Ní cheanglaítear aon leasú ar an Doiciméad Aonair leis an leasú sin.

DOICIMÉAD AONAIR

1. Ainm(ainmneacha)

“Côtes de Bordeaux”

2. Cineál an táisc gheografaigh:

STFC – Sonrúchán tionscnaimh faoi chosaint

3. Catagóirí táirgí finiúna

1. Fíon

4. Tuairisc ar an bhfíon / na fíonta

1. Fíonta dearga socra

TUAIRISC GHEARR I SCRÍBHINN

Is neart alcóil nádúrtha íosta de réir toirte de 11 % atá sna fíonta.

Tá cion siúcra coiptheach ≤ 3 g/L iontu.

Ní mó an neart alcóil iomlán de réir toirte atá sna fíonta ná 13,5 % , tar éis saibhrithe.

Tá an coipeadh mala-lachtach éigeantach i gcás na bhfíonta dearga. Tá uaschion aigéad malach 0,3 gram in aghaidh an lítir i ngach baisc den fhíon dearg, roimh (i gcás bulcfhíonta) nó tar éis pacáistíochta di.

Is uaschion aigéadacht sho-ghalaithe 13,26 meq/L a bhíonn iontu go dtí 31 Iúil na bliana tar éis an fhómhair agus bíonn uaschion aigéadacht sho-ghalaithe 16,33 meq/L iontu tar éis an dáta sin.

Roimh phacáistiú nó ar an mórchóir, is cion SO2 ≤ 140 mg/L atá sna fíonta.

Maidir le fíonta dearga, is ar an gcineál fíonchaoire Merlot N is coitianta a bhunaítear iad, fíonchaor a fhaigheann a chuid saintréithe go léir ó ithreacha cré-aolchloiche agus a thugann fíonta torthaíocha solúbtha nuair a dhéantar iad a chumasc le Cabernet-Sauvignon N, Cabernet-Franc N agus Cot N (a dtugtar Malbec air go háitiúil).

Saintréithe anailíseacha ginearálta Neart alcóil uasta iomlán (% de réir toirte) Neart alcóil uasta iarbhír (% de réir toirte) Aigéadacht iomlán íosta i milleachoibhéisí in aghaidh an lítir Aigéadacht sho-ghalaithe uasta (i milleachchoibhéisí in aghaidh an lítir) Uaschion dé-ocsaíde sulfair (i milleagram in aghaidh an lítir):

2. Fíonta geala socra tirime

TUAIRISC GHEARR I SCRÍBHINN

Is neart alcóil nádúrtha íosta de réir toirte de 10,5 % atá sna fíonta.

Tá cion siúcra coiptheach ≤ 4 g/L iontu.

Ní mó an neart alcóil iomlán de réir toirte atá sna fíonta ná 13 %, tar éis saibhrithe.

Is uaschion aigéadacht sho-ghalaithe 13,26 meq/L a bhíonn iontu go dtí 31 Iúil na bliana tar éis an fhómhair agus bíonn uaschion aigéadacht sho-ghalaithe 16,33 meq/L iontu tar éis an dáta sin.

Roimh phacáistiú nó ar an mórchóir, is cion SO2 ≤ 180 mg/L atá sna fíonta.

Sauvignon B, a bhaineann le Semillon B agus le Muscadelle B, is as sin is gnách na fíonta geala a dhéanamh.

Na fíonta a bhfuil an sonrúchán tionscnaimh faoi chosaint “Côtes de Bordeaux” acu, tá siad cruinn, torthaíoch, agus is féidir iad a choimeád ar feadh tréimhse ó trí bliana suas le deich mbliana.

Saintréithe anailíseacha ginearálta Neart alcóil uasta iomlán (% de réir toirte) Neart alcóil uasta iarbhír (% de réir toirte) Aigéadacht iomlán íosta i milleachoibhéisí in aghaidh an lítir Aigéadacht sho-ghalaithe uasta (i milleachchoibhéisí in aghaidh an lítir) Uaschion dé-ocsaíde sulfair (i milleagram in aghaidh an lítir):

3. Fíonta geala milse socra den chineál “liquoreux” mar a chuirtear síos orthu

TUAIRISC GHEARR I SCRÍBHINN

Is neart alcóil nádúrtha íosta de réir toirte de 14,5 % atá sna fíonta.

Tá cion siúcra coiptheach is mó ná ≤ 51 g/L iontu.

Roimh phacáistiú do na fíonta nó nuair is bulcfhíonta iad, is cion SO2 ≤ 400 mg/L atá sna fíonta.

De mhaolú air sin, roimh phacáistiú do na fíonta nó nuair is bulcfhíonta iad, is cion aigéadacht sho-ghalaithe atá sna fíonta.

Is minic dea-bholaithe meala agus torthaí citris ar na fíonta geala a bhfuil siúcra iarmharach iontu.

Saintréithe anailíseacha ginearálta Neart alcóil uasta iomlán (% de réir toirte) Neart alcóil uasta iarbhír (% de réir toirte) 12 Aigéadacht iomlán íosta i milleachoibhéisí in aghaidh an lítir Aigéadacht sho-ghalaithe uasta (i milleachchoibhéisí in aghaidh an lítir) Uaschion dé-ocsaíde sulfair (i milleagraim in aghaidh an lítir):

4. Fíonta geala socra milse den chineál “moelleux” mar a chuirtear síos orthu

TUAIRISC GHEARR I SCRÍBHINN

Na fíonta geala a bhfuil siúcra iarmharach iontu agus atá leathmhilis mar a deirtear, tagann siad ó fhíonchaora a bhuaintear le íoschion siúcra 221 g/L in aghaidh an lítir úrfhíona. Is fíonta iad atá bog, milis, agus mín.

TAVN ≥ 13,5 %

An TAV IOMLÁN tar éis saibhrithe: 15 %

Cion siúcra coiptheach idir 17 agus 45 g/L.

Saintréithe anailíseacha ginearálta Neart alcóil uasta iomlán (% de réir toirte) Neart alcóil uasta iarbhír (% de réir toirte) 11,5 Aigéadacht iomlán íosta i milleachoibhéisí in aghaidh an lítir Aigéadacht sho-ghalaithe uasta (i milleachchoibhéisí in aghaidh an lítir) Uaschion dé-ocsaíde sulfair (i milleagraim in aghaidh an lítir): 300

5. Cleachtais déanta fíona

5.1. Cleachtais fhíoneolaíocha shonracha

1. Dlús agus fad

Cleachtas saothraithe

Is é dlús plandaithe íosta na bhfiniúnacha 4 500 planda in aghaidh an heicteáir.

Ní bheidh an spásáil idir rónna níos mó ná:

— 2,50 méadar i gcás fíniúnacha (finiúnacha aonair nó iad dúbailte) ar modh Guyot a úsáideadh lena bprúnáil nó i gcás finiúnacha a treoraíodh trí chordúin ísle treilíse;

— agus 3 mhéadar i gcás fíniúnacha ar modh “lyre” a úsáideadh lena dtreorú le treilís dhúbailte.

Is é seo a leanas an t-íosfhad is féidir a bheith idir plandaí ón ró céanna:

— 0,85 méadar i gcás fíniúnacha (finiúnacha aonair nó iad dúbailte) ar modh Guyot a úsáideadh lena bprúnáil nó i gcás fíniúnacha a treoraíodh trí chordúin ísle treillíse;

— agus 0,74 mhéadar i gcás fíniúnacha ar modh “lyre” a úsáideadh lena dtreorú le treilís dhúbailte.

2. Rialacha prúnála

Cleachtas saothraithe

Déantar an phrúnáil ag céim na nduilleog neamhfhillte (céim 9 Lorenz) ar a dhéanaí.

Déantar na fíniúnacha a ghearrphrúnáil nó a fhadphrúnáil, le huasmhéid 45 000 bachlóga in aghaidh an heicteáir agus uasmhéid 14 bhachlóga in aghaidh an phlanda.

3. Forálacha sonracha buainte

Cleachtas saothraithe

Déantar an fómhar le sraith de láimh i gcás na bhfíonta geala milse ar a dtugtar “liquoreux”.

4. Saibhriú

Cleachtais fhíoneolaíocha shonracha

Ceadaítear teicnící laghdúcháin chun fíon a shaibhriú i gcás fíonta dearga suas go dtí ráta tiúchana 15 % .

Tar éis saibhriú do na fíonta, ní théitear thar 13,5 % TAVT i gcás na bhfíonta dearga, ná ní théitear thar 13 % i gcás na fíonta geala tirime, ná ní théitear thar 15 % i gcás na bhfíonta geala milse den chineál “moelleux” mar a chuirtear síos orthu.

Fíonta milse den chineál “liquoreux” mar a chuirtear síos orthu, ní dhéantar iad a shaibhriú.

5.2. Tairgeachtaí uasta

1. Fíonta dearga socra

65 heictilítear in aghaidh an heicteáir

2. Fíonta geala socra tirime

72 heictilítear in aghaidh an heicteáir

3. Fíonta geala milse socra den chineál “liquoreux” mar a chuirtear síos orthu

40 heictilítear in aghaidh an heicteáir

4. Fíonta geala socra milse den chineál “moelleux” mar a chuirtear síos orthu

55 heictilítear in aghaidh an heicteáir

6. Limistéar geografach críochaithe

Déantar na fíonchaora a bhuain, táirgtear na fíonta, forbraítear na fíonta agus déantar iad a aosú, i gcríocha na mbardas seo a leanas nó i gcodanna de na bardais i roinn Gironde, ar bhonn chód geografach oifigiúil an 1 Eanáir 2021: Anglade, Bassens, Baurech, Béguey, Belvès-de-Castillon, Berson, Blaye, Bouliac, Braud-et-Saint-Louis, Cadillac, Cambes, Camblanes-et-Meynac, Campugnan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Castillon-la-Bataille, Cavignac, Cénac, Cenon, Cézac, Civrac-de-Blaye, Cubnezais, Donnezac, Donzac, Etauliers, Eynesse, Eyrans, Floirac, Fours, Francs, Gabarnac, Gardegan-et-Tourtirac, Générac, Gensac, Haux, Landerrouat, Langoiran, Laroque, Laruscade, Latresne, Lestiac-sur-Garonne, Les Lèves-et-Thoumeyragues, Ligueux, Lormont, Loupiac, Marcenais, Margueron, Marsas, Massugas, Mazion, Monprimblanc, Omet, Paillet, Pellegrue, Pessac-sur-Dordogne, Pineuilh, Plassac, Pleine-Selve, la partie de la commune de Pugnac correspondant au territoire de Lafosse avant sa fusion avec celle-ci au 1er juillet 1974, la partie de la commune de Puisseguin correspondant au territoire de Monbadon avant sa fusion avec celle-ci au 1er janvier 1989, Quinsac, Reignac, Riocaud, Rions, La Roquille, Saint-André-et-Appelles, Saint-Androny, Saint-Aubin-de-Blaye, Saint-Avit-de-Soulège, Saint-Avit-Saint-Nazaire, Saint-Caprais-de-Bordeaux, Saint-Christoly-de-Blaye, Saint-Cibard, Saint-Ciers-sur-Gironde, Saint-Genès-de-Blaye, Saint-Genès-de-Castillon, Saint-Germain-de-Grave, Saint-Girons-d’Aiguevives, Saint-Magne-de-Castillon, Saint-Maixant, Saint-Mariens, Saint-Martin-Lacaussade, Saint-Palais, Saint-Paul, Saint-Philippe-d’Aiguille, Saint-Philippe-du-Seignal, Saint-Quentin-de-Caplong, Sainte-Foy-la-Grande, Saint-Savin, Saint-Seurin-de-Cursac, Saint-Vivien-de-Blaye, Saint-Yzan-de-Soudiac, Sainte-Colombe, Sainte-Croix-du-Mont, Sainte-Eulalie, Les Salles-de-Castillon, Saugon, Semens, Tabanac, Tayac, Le Tourne, Val-de-Livenne, Verdelais, Villenave-de-Rions et Yvrac.

7. Príomhchineál fíonchaor (nó príomhcineálacha fíonchaor)

Cabernet franc N

Cabernet-Sauvignon N

Cot N - Malbec

Merlot N

Muscadelle B

Sauvignon B - Sauvignon blanc

Sauvignon gris G - Fié gris

Semillon B

8. Tuairisc ar an nasc nó ar na naisc

I Roinn Gironde atá limistéar geografach an tsonrúcháin tionscnaimh chláraithe “Côtes de Bordeaux”, í suite ar bhruacha an Garonne, an Dordogne, agus an Gironde, tír ghleannach ar cré-aolchloch an ithir is mó a fhaightear ann. Tá an t-ainmniúchán seo bunaithe ar na cúig lárionad fíonsaothrúcháin stairiúla seo a leanas: Blaye, Cadillac, Castillon-la-Bataille, Francs et Sainte-Foy-la-Grande.

Is iad fíonghoirt “Côtes de Bordeaux” na fíonghoirt is mó tionchar sna gleannta seo ina dtagann an t-uisce sáile agus an fíoruisce le chéile. Bíonn tionchar an aigéin le fáil sna tailte is faide isteach faoin tír, agus tagann an Dordogne agus an Garonne le chéile in aon dobharlach mór amháin, inbhear Gironde. Le “Côtes de Bordeaux” cumhdaítear an machaire agus bun na gcnoc a imríonn a fhéachann anuas ar an abhainn aghaidh amach ar an taobh thiar theas den chuid is mó, agus ar an bhfána tobann idir tríocha éigin méadar agus níos mó ná seachtó. Os a gcionn tá ardchláir a ngabhann an gréasán tánaisteach aibhneacha tríothu.

Tairbhíonn an réigiún leathan seo de dhálaí aeráide measartha aonchineálacha atá fabhrach do tháirgeadh an fhíona: suíomh i ngiorracht do dhobharlaigh mhóra (an tAigéan Atlantach, Inbhear an Gironde, gleannta an Garonne agus an Dordogne) a bhfuil ról tábhachtach acu maidir le rialú na teochta, éifeacht an fhuachta á mhaolú le tionchar an aigéin san earrach.

Baineann oidhreacht fhada le fíonta “Côtes de Bordeaux”, agus tá cáilíochtaí ar leith iontu de thoradh éagsúlacht a dtimpeallachta, a gcineálacha fíonchaor, agus a bpobal. San am a caitheadh, roghnaíodh na dáileachtaí i suíomhanna ag bun na gcnoc, ar an bhfána, nó ar na hardchláir, ag brath ar acmhainneacht draenála na suíomhanna agus ar thréithe a dtírdhreach. Cuireann 1000 saothraí fíniúna a dtuiscint ar an gceird i bhfeidhm gach bliain agus na fíonta seo á ndéanamh. Ar gach gabháltas, idir fhíonghort agus fhíonlann, déantar dícheall d’fhonn táirge aitheanta a thabhairt ar an saol: an ceanglas maidir le dlús plandála, ualach uasta teoranta i gcás gach dáileachta, na rialacha maidir leis na príomhchineálacha agus na cineálacha tánaisteacha a chumasc, agus íostréimhse aosaithe na bhfíonta suas go dtí an 15 Márta den bhliain tar éis na buainte.

Tá oidhreacht shaibhir ag baint le fíonghoirt “Côtes de Bordeaux” freisin: caisleáin stairiúla, mainéir, agus daingin, séipéil Rómhánacha, tithe lóistín sómasacha agus iad fite fuaite le stair scríbhneoirí agus ealaíontóirí cáiliúla. Sráidbhailte ar chúl sráideanna cúnga, dúnta agus muilte daingne, is acu amháin atá cuimhne ar an traidisiún saibhir fíonóireachta agus trádála.

Timpeall 14 % de tháirgeadh an fhíona in Bordeaux, fíonta “Côtes de Bordeaux” atá ann, agus sa lá atá inniu ann, is earra lárnach iad i measc fhíonta Bordeaux. Tá léiriú iontu ar shaibhreas stairiúil agus ar acmhainneacht na gcineálacha fíonchaor traidisiúnta in Bordeaux.

Ar phríomh-mhargaí an ainmniúcháin “Côtes de Bordeaux” agus ainmneacha geografacha comhlántacha “Côtes de Bordeaux” (an Fhrainc agus an Bheilg), tá cáil shuntasach tuillte ag na fíonta sin. Le 10 mbliana anuas, tá borradh is mó ná 40 % faoi mhiondíol na bhfíonta sa Fhrainc agus cheannaigh níos mó ná 15 % de theaghlaigh na Fraince fíonta an tsonrúcháin seo. Ó thaobh an onnmhairiúchain de, tá cáil mhór ar fhíonta Côtes de Bordeaux san Eoraip (sa Bheilg go háirithe), agus tá dul chun cinn fós á dhéanamh, ar mhargaí na hÁise go háirithe.

As cumaisc de chineálacha fíonchaor a dhéantar na fíonta socra seo den chuid is mó.

Maidir le fíonta dearga, is ar an gcineál fíonchaoire Merlot N is coitianta a bhunaítear iad, fíonchaor a fhaigheann a chuid saintréithe go léir ó ithreacha cré-aolchloiche agus a thugann fíonta torthaíocha solúbtha nuair a dhéantar iad a chumasc le Cabernet-Sauvignon N, Cabernet-Franc N agus Cot N (a dtugtar Malbec air go háitiúil).

Sauvignon B, a bhaineann le Semillon B agus le Muscadelle B, is as sin is gnách na fíonta geala a dhéanamh.

Na fíonta a bhfuil an sonrúchán tionscnaimh faoi chosaint “Côtes de Bordeaux” acu, tá siad cruinn, torthaíoch, agus is féidir iad a choimeád ar feadh tréimhse ó trí bliana suas le deich mbliana.

9. Tuilleadh coinníollacha riachtanacha (pacáistiú, lipéadú, ceanglais eile)

An limistéar in aice láimhe

Creat dlíthiúil:

Reachtaíocht náisiúnta

Cineál coinníll bhreise:

Maolú maidir le táirgeadh sa limistéar geografach críochaithe

Tuairisc ar an gcoinníoll:

I gcás an ainmniúcháin tionscnaimh chláraithe “Côtes de Bordeaux”, cuimsítear sa limistéar atá in aice láimhe, arna shainiú ag maolú maidir le déanamh na bhfíonta, táirgeadh agus aosú na bhfíonta, críoch na mbardas seo a leanas, ar bhonn an Chóid Gheografaigh Oifigiúil a bhí i bhfeidhm an 1 Eanáir 2021:

— An Roinn Gironde: Ambarès-et-Lagrave, Arbanats, Artigues-près-Bordeaux, Auriolles, Ayguemorte-les-Graves, Baigneaux, Baron, Barsac, Beautiran, Bellebat, Bellefond, Beychac-et-Caillau, Blésignac, Bommes, Bonnetan, Bossugan, Branne, La Brède, Budos, Cabara, Cadarsac, Cadaujac, Camarsac, Camiac-et-Saint-Denis, Camiran, Casseuil, Castelviel, la partie de la commune de Castets et Castillon correspondant au territoire de la commune déléguée de Castets-en-Dorthe, Castres-Gironde, Caudrot, Caumont, Cazaugitat, Cérons, Cessac, Civrac-sur-Dordogne, Coirac, Coubeyrac, Courpiac, Créon, Croignon, Cursan, Daignac, Dardenac, Daubèze, Doulezon, Escoussans, Espiet, Les Esseintes, Faleyras, Fargues, Fargues-Saint-Hilaire, Flaujagues, Frontenac, Gauriac, Gauriaguet, Génissac, Gironde-sur-Dropt, Gornac, Grézillac, Guillac, Illats, Isle-Saint-Georges, Izon, Jugazan, Juillac, Ladaux, Landiras, Langon, Lansac, Lapouyade Léogeats, Léognan, Lignan-de-Bordeaux, Listrac-de-Durèze, Loupes, Lugaignac, Lugasson, Lussac, Madirac, Martillac, Martres, Mazères, Mombrier, Montagne, Montignac, Montussan, Morizès, Mouliets-et-Villemartin, Moulon, Mourens, Naujan-et-Postiac, Nérigean, Peujard, Le Pian-sur-Garonne, Podensac, Pompignac, Porte-de-Benauge, Portets, Le Pout, Preignac, Pugnac, Puisseguin, Pujols, Pujols-sur-Ciron, Rauzan, Roaillan, Romagne, Sadirac, Saint-Antoine-du-Queyret, Saint-Aubin-de-Branne, Saint-Brice, Saint-André-de-Cubzac, Saint-André-du-Bois, Saint-Brice, Saint-Christophe-des-Bardes, Saint-Ciers-de-Canesse, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Lombaud, Saint-Genis-du-Bois, Saint-Germain-du-Puch, Saint-Hilaire-du-Bois, Saint-Hippolyte, Saint-Jean-de-Blaignac, Saint-Laurent-d’Arce, Saint-Laurent-du-Bois, Saint-Laurent-du-Plan, Saint-Laurent-des-Combes, Saint-Léon, Saint-Loubert, Saint-Loubès, Saint-Macaire, Saint-Martial, Saint-Martin-de-Sescas, Saint-Médard-d’Eyrans, Saint-Michel-de-Rieufret, Saint-Morillon, Saint-Pierre-de-Bat, Saint-Pierre-de-Mons, Saint-Pey-d’Armens, Saint-Pey-de-Castets, Saint-Pierre-d’Aurillac, Saint-Quentin-de-Baron, Saint-Selve, Saint-Sulpice-et-Cameyrac, Saint-Sulpice-de-Faleyrens, Saint-Sulpice-de-Pommiers, Saint-Trojan, Saint-Vincent-de-Paul, Saint-Vincent-de-Pertignas, Sainte-Florence, Sainte-Foy-la-longue, Sainte-Radegonde, Sainte-Terre, Salleboeuf, Samonac, Sauternes, La Sauve, Soulignac, Soussac, Targon, Tauriac, Teuillac, Tizac-de-Curton, Tizac-de-Lapouyade, Toulenne, Tresses, Vignonet, Villeneuve et Virelade.

— Roinn Dordogne: Bergerac, Bonneville-et-Saint-Avit-de-Fumadière, Bosset, Cunèges, Le Fleix, La Force, Fraisse, Gageac-et-Rouillac, Gardonne, Ginestet, Lamonzie-Saint-Martin, Lamothe-Montravel, Les Lèches, Lunas, Mescoules, Minzac, Monbazillac, Monestier, Monfaucon, Montazeau, Montcaret, Nastringues, Pomport, Port-Sainte-Foy-et-Ponchapt, Prigonrieux, Razac-de-Saussignac, Ribagnac, Rouffignac-de-Sigoulès, Saint-Antoine-de-Breuilh, Saint-Georges-de-Blancaneix, Saint-Géry, Saint-Méard-de-Gurçon, Saint-Michel-de-Montaigne, Saint-Pierre-d’Eyraud, Saint-Seurin-de-Prats, Saint-Vivien, Saussignac, Sigoulès et Flaugeac, Thénac, Vélines et Villefranche-de-Lonchat.

— Roinn Charente-Maritime: Saint-Georges-des-Agoûts.

Ainmneacha geografacha comhlántacha

Creat dlíthiúil:

Reachtaíocht náisiúnta

Cineál coinníll bhreise:

Forálacha forlíontacha maidir le lipéadú

Tuairisc ar an gcoinníoll:

Féadfar ainm an ainmniúcháin a fhorlíonadh le ceann de na hainmneacha geografacha comhlántacha “Blaye”, “Cadillac”, “Castillon”, “Francs” nó “Sainte-Foy” i gcás fíonta a chomhlíonann na coinníollacha táirgthe a leagtar síos le haghaidh na n-ainmneacha geografacha comhlántacha.

Aonad geografach níos leithne

Creat dlíthiúil:

Reachtaíocht náisiúnta

Cineál coinníll bhreise:

Forálacha forlíontacha maidir le lipéadú

Tuairisc ar an gcoinníoll:

Agus fíonta a bhfuil ainmniúchán tionscnamh cláraithe acu á lipéadú, féadfar an t-aonad geografach níos leithne “Vin de Bordeaux” nó “Grand Vin de Bordeaux” a shonrú.

Ó thaobh airde ná leithead de, níor cheart gur mhó méid na litreacha a úsáidtear don aonad geografach níos leithne seo ná dhá thrian de mhéid na litreacha san ainm ar an sonrúchán tionscnaimh faoi chosaint.

Aitheantóir comhchoiteann

Creat dlíthiúil:

Reachtaíocht náisiúnta

Cineál coinníll bhreise:

Forálacha forlíontacha maidir le lipéadú

Tuairisc ar an gcoinníoll:

Cuirtear an t-aitheantóir comhchoiteann ar lipéadú fíonta a bhfuil an sonrúchán tionscnaimh “Côtes de Bordeaux” acu, bíodh ceann de na hainmneacha geografacha comhlántacha “Blaye”, “Cadillac”, “Castillon”, “Francs” nó “Sainte-Foy” acu nó ná bíodh, i gcomhréir le forálacha na comhchairte atá i bhfeidhm, comhchairt a tharraing an grúpa suas agus a cuireadh ar fáil do na hoibreoirí go léir.

Aonad geografach níos lú

Creat dlíthiúil:

Reachtaíocht náisiúnta

Cineál coinníll bhreise:

Forálacha forlíontacha maidir le lipéadú

Tuairisc ar an gcoinníoll:

Agus fíonta a bhfuil an sonrúchán tionscnaimh acu á lipéadú, féadfar ainm aonaid gheografaigh níos lú a shonrú, ar choinníoll an mhéid seo a leanas:

— ainm áite is ea é atá sa chlár talún.

— bíonn sé le feiceáil ar an dearbhú buainte.

Tásca ar an lipéadú

Creat dlíthiúil:

Reachtaíocht náisiúnta

Cineál coinníll bhreise:

Forálacha forlíontacha maidir le lipéadú

Tuairisc ar an gcoinníoll:

Fíonta geala a bhfuil an sonrúchán tionscnaimh “Côtes de Bordeaux” acu chomh maith leis an ainm geografach chomhlántach “Sainte-Foy”, ar fíonta iad ina bhfuil cion siúcra coiptheach (glúcós agus fruchtós) atá idir 17 gram agus 45 gram in aghaidh an lítir, déanta iad a chur i láthair le tagairt don téarma “moelleux”.

Nasc chuig an tsonraíocht táirge

http://info.agriculture.gouv.fr/gedei/site/bo-agri/document_administratif-ecf05533-907b-480f-977d-56a768e55c78

(1) IO L 9, 11.1.2019, lch. 2.